Die munisipale bestuurder oor die stormskade – Oudtshoorn Online
Die munisipale bestuurder oor die stormskade	Munisipaliteit en sakekamer werk saam
Drewan Baird. Oudtshoorn. 11 January 2014. 10h45. Die munisipale bestuurder, Ron Lottering, het verskeie sakemense Vrydag per brief bedank vir hulle waardevolle bydraes om stormskade-verligting te bring.
Lottering sê dat hy die reaksie van georganiseerde besigheid op Oudtshoorn baie hoog op prys stel en dat hy seker is dat die resultate van die gesonde verhouding tussen die munisipaliteit en die sakekamer in dienslewering aan die gemeenskap gesien sal word.
Drewan Baird. Oudtshoorn. 9 January 2014. 09h30. Die munisipale bestuurder, Ron Lottering, het die volgende berig vrygestel oor die stormskade:
Die munisipale bestuurder, Ron Lottering, en die voorsitter van die sakekamer, Niel Els, het vroeg vanoggend die stormskade bespreek en sal vandag deurlopend in kontak met mekaar wees om verligting te bring.
Die paaie sal so spoedig moontlik skoongemaak word nadat die reën gruis en modder gestort het.
Droë komberse en sponsmatrasse word dringend benodig en die mense van Oudtshoorn se hulp hiermee sal baie waardeer word. Skenkings kan by die munisipale kantore in Asstraat en in Voortrekkerweg gemaak word.
Die direkteur gemeenskapsdienste, Gavin Juthe, het tot laat Woensdagnag boumateriaal uitgedeel om noodverligting te bring.
Huise in De Rust is oorstroom en Juthe het Asla, die kontrakteur, reeds op die perseel ontplooi en vergader later vanoggend met verteenwoordigers van die maatskappy om herstelwerk te bespoedig.
Die speaker, John Stoffels, monitor die situasie en sal die raad byeen roep indien nodig.
← The MM on street repairsChanging the Constitution? Probably not. →	Leave a Reply Cancel reply	Enter your comment here...